Keith Yandle

Keith Michael Yandle (sündinud 9. septembril 1986 Miltonis, Massachusettsis) on USA jäähokimängija, kes mängib kaitsjana NHL-i klubis Philadelphia Flyers.

2005. aastal valis Phoenix Coyotes ta NHL-i draftis 105. valikuna.

Hooajal 2005–06 mängis ta Quebec Major Junior Hockey League'i klubis Moncton Wildcats. Coyotesi meeskonnas tegi ta NHL-is debüüdi 11. oktoobril 2006 mängus Detroit Red Wingsi vastu, kuid hooajad 2006–07 ja 2007–08 veetis ta põhiliselt American Hockey League'i klubis San Antonio Rampage. Coyotesis mängis Yandle kokku üheksal hooajal. Väravate poolest oli kõige edukam hooaeg 2009–10, kui ta lõi 12 väravat. Järgmisel hooajal kogus ta põhihooajal 59 punkti.

2015. aasta märtsis liitus ta New York Rangersiga, kus mängis lisaks kogu järgmise hooaja. Hooajal 2014–15 kogus ta põhiturniiril kaitsemängijatest kõige enam väravasööte (48). 2016. aasta juunis sõlmis ta seitsmeaastase lepingu Florida Panthersiga. 2018–19 tegi Yandle NHL-is oma kõige resultatiivsema hooaja, kui kogus 62 punkti (9+53).

2021. aasta juulis sõlmis ta üheaastase lepingu Philadelphia Flyersiga."Keith Yandle joining Flyers on one-year deal". Sportsnet.ca. 27.8.2021. Vaadatud 13.2.2022

Ta on valitud NHL-i tähtede mängule aastatel 2011, 2012 ja 2019.

25. jaanuaril 2022 osales Yandle oma 965 järjestikuses mängus NHL-is, millega sai ta NHL-i ajaloos järjestikusi mänge pidanud mängijaks, ületades rekordi Doug Jarviselt."Yandle plays in 965th consecutive game to break Jarvis' NHL record". nhl.com. 26.1.2022. Vaadatud 13.2.2022 Tema seeria lõppes sama aasta 2. aprillil 989 mänguga."Flyers' Keith Yandle to sit Saturday, ending NHL-record consecutive games streak at 989". The Athletic. 2.4.2022. Vaadatud 4.4.2022

Ta kuulus Ameerika Ühendriikide jäähokikoondisse 2010. aasta maailmameistrivõistlustel.

 Viited 

 Välislingid 
 Keith Yandle NHL.com lehel
 Keith Yandle hockeydb.com lehel

Kategooria:Ameerika Ühendriikide jäähokimängijad
Kategooria:Arizona Coyotesi mängijad
Kategooria:New York Rangersi mängijad
Kategooria:Florida Panthersi mängijad
Kategooria:Philadelphia Flyersi mängijad
Kategooria:Sündinud 1986